***L’aubre de la camba tòrta.***

***(Vièlha cançon de vinhairon)***

*Dius garde aquel que l’a plantat :*

*L’aubre que n’a la camba tòrta,*

*Que sens aquel ieu seriái mòrt, (bis)*

*L’aiga m’auriái poirit lo còrs. ‘’*

*L’auratge que fasquèt antan*

*Me bandèt totas las castanhas,*

*Las castanhas, lo canabon (bis)*

*E lo vin blanc qu’èra tant bon ! ‘’*

*Aimariái mai a mon costat :*

*Una botelha qu’una filha,*

*Una botelha l’a beuriaí (bis)*

*Apuèi amiga t’aimariái ! ‘’*

*Ma maire quand m’auretz perdut*

*M’anassiatz pas cercar a la glèisa,*

*Anatz tot drech al cabaret (bis):*

*Aqui benlèu me trobaretz ! ‘’*

*Ma maire quand ieu serai mòrt*

*Ausiretz plorar las ostessas :*

*Que cridaráun a cais dubèrt : (bis)*

*« Ai, de brave òme que se pèrd ! » ‘’*

*Ma maire quand ièu serai mòrt*

*M’enterraretz, mas a la cava,*

*Lo cap virat vas la paret, (bis)*

*Lo nas dejos lo robinet. ‘’*

*Genta vinha de mon païs*

*Quò’s tu la fònt de la mia vida,*

*Ambe tont plant que me salvèt, (bis)*

*Ambe ton vin que me servèt ! ‘’*

**\***

**Camba tòrta :** *la vigne, la souche*

**Canabon, cambe :** *le chanvre*

**Ostessa :** *aubergiste*

**Cais dubèrt :** *bouche ouverte*